open-index/open-wikipedia-markdown huggingface dataset:
Serra de Gata

[miniatura|300px|dereita|Eljas ou [As Ellas, na parte cacereña da Serra de Gata, visíbel ao fondo]]

A **Serra de Gata** é un dos cordais que forman o Sistema Central. Os seus cumes sinalan parte da raia entre as provincias de Cáceres, na vertente meridional, e a Salamanca na vertente setentrional.

A serra érguese ao noroeste de Cáceres e ao suroeste de Salamanca. Polo seu extremo oeste o cordal enlaza coa Serra da Malcata, na fronteira con Portugal. Polo leste linda coa Serra de Francia, da que está separada polo val formado polo río Hurdano.

## Orografía
A Serra de Gata conforma un límite natural entre a submeseta Norte e a submeseta Sur, e xunto con outras serras do Sistema Central divide a conca do río Douro da do río Texo.

### Cimas
Os cumes máis destacados, de oeste a leste da serra, son:
*Mesas, 1.265 m
*El Espinazo, 1.330 m
*Xálima (na fala de Estremadura), 1.493 m
*Jañona, 1.367 m
*Bolla Chica, 1.408 m
*Bolla, 1.519 m
*Arrubuey, 1.412 m
*La Corredera, 1.456 m
*Peña Canchera, 1.592 m

### Portos de montaña
As principais portelas sitas na Serra de Gata son:

*Portu Viejo, 1.100 m
*Porto de San Martín, 1.020 m
*Porto de Perales, 910 m
*Porto Nuevo, 950 m

## Hidrografía
Gata conta con pequenos ríos, entre os que destacan:
*Vertente norte: río Águeda, que pertence á conca do Douro. Os regatos que van para o norte son todos afluentes do Águeda. 
*Vertente sur: río das Ellas e os regatos tributarios do Alagón, entre os que destaca o río Árrago. Os ríos desta vertente pertencen á conca do Texo.
Departamento de Granada

**Granada** é un departamento da Nicaragua, a súa capital é a cidade de Granada.

O departamento de Granada fica situado na faixa costeira do lago Nicaragua, en cuxas proximidades se encontra o volcán Mombacho. É atravesado polos ríos Tipitapa, Malacatoya e Ochomogo.

A illa Zapatera, localízase no lago Nicaragua, pertencente ao departamento.

O departamento produce algodón, cana de azucre, tabaco e banana.

## Municipios 
* Diria
* Diriomo
* Granada
* Nandaime
Alba (vestimenta)

[miniatura|Un [diácono usando unha alba.]]

A **alba** é unha túnica de liño branco que viste o sacerdote, o diácono ou os demais ministros do altar en diferentes celebracións relixiosas cristiás. Chámase así pola súa cor branca e provén da *túnica talaris* romana.
Vatnajökull

**Vatnajökull** é o maior campo de xeo de Islandia e un dos maiores de Europa.

## Descrición 
[miniatura|200px|Vatnajökull, [Islandia.|esquerda]]
Vatnajökull presenta unha área total de 8100&nbsp;km². Situado ao sueste do país, cobre máis do 8% da súa superficie. É o maior glaciar de Europa en volume (uns 3000&nbsp;km³) e o segundo en área, só superado por Austfonna en Nordaustlandet, Svalbard (Noruega).

As súas dimensións son aproximadamente duns 150&nbsp;km de leste a oeste e duns 100&nbsp;km de norte a sur.

O espesor medio do xeo é duns 400 m, chegando a un máximo de 1000 m. O volcán máis elevado de Islandia, Hvannadalshnjúkur (2100 m) está localizado na periferia Sur do campo de xeo, próximo ao Parque Nacional Skaftafell e exactamente por baixo do pequeno manto de xeo Öræfajökull.[miniatura|200px|[Grímsvötn|Lago Grímsvötn no glaciar Vatnajökull.|esquerda]]

As linguas glaciarias derivadas até ás marxes oeste, norte e nordeste alcanzan altitudes de 600 a 800 msnm, sendo o grosor do xeo duns 400 m de media e chegando ata aos 900 m.

O punto máis profundo baixo o glaciar alcanza os 300 m mbnm baixo a bacia glaciar do Skeidarajökull.

A precipitación nívea anual varía entre os 4 e os 70 dm, variando entre un mínimo de 4 m no extremo sur e diminuíndo drasticamente até ao norte.

## Vulcanismo 
O rift volcánico de Islandia discorre desde o Suroeste ao Nordeste do país, aínda que a maior actividade geológica atópase justamente na rexión onde se asenta o Vatnajökull. En particular, os sistemas volcánicos baixo este campo de xeo estiveron activos en tempos históricos, dispoñéndose en consecuencia dun longo *corpus* de datos acerca da actividade eruptiva resultante.

Desta dinámica frecuentemente nacen os chamados lagos volcánicos, que adoitan ser fontes das relativamente comúns nacentes glaciares. O lago Grímsvötn por exemplo, foi en 1996 a orixe dunha das máis estudadas. O complexo volcánico subyacente causou tamén unha consideravel aínda que breve erupción a comezos de novembro de 2004.

## Estado actual 
Vatnajökull experimentou un continuo retroceso, posiblemente debido ao quecemento global e á recente actividade volcánica na área. En 1980 tiña 8300&nbsp;km² mentres que en 1958, 8538&nbsp;km².

## Notas
Arco da vella (homónimos)

A expresión **arco da vella** pode referirse a:

***arco da vella**, fenómeno óptico;
***Colectivo Libertario Arco da Vella**, de carácter anarcocomunista;
****Arco da Vella***, revista en galego editada en 1980 na Coruña pola Agrupación Cultural O Facho.
****Arco da Vella***, revista en galego editada en 1981 en Santiago de Compostela polo Colectivo Libertario Arco da Vella.
Dietrich Kraiss

**Dietrich Kraiss**, nado o 16 de novembro de 1889 en Stuttgart, Alemaña e finado o 6 de xuño de 1944, foi un militar alemán da Wehrmacht.

## Traxectoria 
Kraiss foi comandante do 90° Rexemento de Infantaría (setembro de 1939 a marzo de 1941), da 168ª División de Infantaría (xullo de 1941 a marzo de 1943) e da 335ª División de Infantaría até maio de 1943. En novembro de 1943 tomou o mando da 352ª División de Infantaría, que en 1944, xunto a outras 6 divisións, foi localizada en Normandía, onde fixo fronte ao desembarco dos aliados (Operación Overlord). A súa División mantivo as posicións defensivas nos arredores de Saint-Lô (a capital das ruínas). Morreu durante a Batalla de Normandía na Praia de Omaha debido á metralla explosiva, que practicamente o desintegrou. A súa morte desalentou ás tropas alemás, propiciando a rendición xermana.
Leitariegos

**Leitariegos** pode referirse a:

*Porto de Leitariegos (Ḷḷeitariegos en asturiano) é un porto do concello asturiano de Cangas del Narcea.
*Leitariegos, estación de esquí na Cordilleira Cantábrica.
Cangas de Onís, Cangas de Onís

**Cangas de Onís** é unha parroquia do concello de Cangas de Onís, do cal é capital, no Principado de Asturias. Ten unha poboación de 4326 habitantes, repartidos nunhas 1931 vivendas. A súa superficie é de 27,22&nbsp;km². Recibiu o título de cidade por Afonso XIII en 1907.
## Barrios 
* Cañu
* Cabielles
* Cangas de Onís (Cangues d'Onís en asturiano)
* Cardes
* Celango
* Ḥelgueres
* Llueves
* Ñarciandi
* Ñeda
* Onao
* Següencu
* Torió
* Tornín
Tierra de Alba

A **Tierra de Alba** (*Terra de Alba*) é unha comarca natural e política situada no centro da provincia de Zamora, en España. Está formada por 25 concellos e a súa capital é Carbajales de Alba.

Os límites xeográficos están marcados na súa maior parte por accidentes naturais. Áchase bordeada polos ríos Esla polo leste e Douro polo sur. Polo norte limita coa comarca de Tábara e polo oeste con Aliste, formando con estas dúas comarcas a zona de Aliste-Tabara-Alba.

Trátase dunha comarca de gran riqueza natural, pois ten unha variada flora e fauna, grande interese paisaxístico e unha interesante e antiga historia. Tamén é refuxio de innumerables mostras de folclore e tradicións. O seu maior lastre na actualidade é a perda e o envellecemento da súa poboación.

Esta comarca, a pesar do seu gran sentido de identidade, con características xeográficas, económicas, sociais e históricas afíns, non ten o necesario recoñecemento legal para o seu desenvolvemento administrativo, o que levou aos seus municipios a organizarse en mancomunidades como única fórmula legal que lles permite a optimización da xestión dalgúns servizos públicos municipais.

## Concellos 
* Carbajales de Alba
* Losacino
* Losacio
* Manzanal del Barco
* Olmillos de Castro
* Perilla de Castro
* Santa Eufemia del Barco
* Vegalatrave

## Notas
Rexión Centro, Portugal

O **Centro** ou **Rexión do Centro** (en portugués: *Região Centro*) é unha Unidade Territorial para Fins Estatísticos de Nivel II (NUTS II) de Portugal, que comprende, integralmente, os distritos de Coímbra, Castelo Branco e Leiria, a maior parte dos distritos de Aveiro e Guarda, e preto dun terzo do Distrito de Santarém. Limita a norte coa Rexión do Norte, a leste co Estado español, a sur co Alentexo, a suroeste coa Rexión de Lisboa e ao oeste co océano Atlántico.

Está incluída na Unidade de Nível I (NUTS I) de Portugal Continental e comprende 12 Unidades de Nível III (NUTS III):
* Baixo Mondego
* Baixo Vouga
* Beira Interior Norte
* Beira Interior Sul
* Cova da Beira
* Dão-Lafões
* Médio Tejo
* Oeste
* Pinhal Interior Norte
* Pinhal Interior Sul
* Pinhal Litoral
* Serra da Estrela

A Rexión Centro comprende 100 concellos (25,2% do total nacional).
En boa parte corresponde territorialmente á antiga **provincia da Beira**. É xeralmente dividida en dúas grandes rexións distintas: a Beira Litoral, correspondente aos distritos de Aveiro, Coímbra, Viseu e Leiria, e a Beira Interior, que comprende os distritos da Guarda e de Castelo Branco.
La Puela, Allande

alt=Sinal da avenida de América en La Puela.|miniatura|Sinal da avenida de América en La Puela.
**La Puela** (en castelán: *Pola de Allande*) é unha vila e unha parroquia do concello asturiano de Allande, do cal é a súa capital cun total de 733 persoas  (INE 2011). Foi fundada no século XIII.

### Parroquias de Ayande
Titanic (filme de 1943)

***Titanic*** é un filme de propaganda nazi feito durante a segunda guerra mundial en Berlín, dirixido por Werner Klingler e Herbert Selpin. Estreouse o 10 de novembro de 1943.

## Personaxes 
* Sybille Schmitz – Sigrid Olinsky
* Hans Nielsen – Primeiro Oficial Petersen
* Kirsten Heiberg – Gloria
* E.F. Fürbinger – Sir Bruce Ismay
* Karl Schönböck – John Jacob Astor
* Charlotte Thiele – Lady Astor
* Otto Wernicke – Capitán Edward J. Smith
* Franz Schafheitlin – Hunderson
* Sepp Rist – Jan
* Monika Burg – Manniküre Heidi
* Jolly Bohnert – Marcia
* Fritz Böttger – Lord Douglas
* Hermann Brix – Mestre de capela Gruber
* Lieselott Klinger – Anne
* Theodor Loos – Geheimrat Bergmann

## Véxase tamén 
### Outros artigos 
* Nazismo e cinema
### Ligazóns externas 
* Páxina da película en IMDb
Omaha

**Omaha** pode referirse a:
## Lugares 
;Estados Unidos
* Omaha, cidade máis grande de Nebraska.
* Omaha, Arcansas.
* Omaha, Xeorxia.
* Omaha, Illinois.
* Omaha, Texas.
;Nova Zelandia
* Omaha, Nova Zelandia.
;Francia
* Praia de Omaha, unha praia de Normandía.

## Outros 
* Os omaha, tribo india síux estabelecida en Nebraska.
Provincia Oriental dos Azores

A **provincia Oriental dos Azores** foi unha división administrativa de Portugal, creada o 28 de xuño de 1833, no contexto da división, en dúas entidades separadas, da anterior provincia dos Azores. A nova provincia tiña a sede en Ponta Delgada e incluía as illas de San Miguel e de Santa María do arquipélago dos Azores.

A creación da provincia Oriental dos Azores resultou da esixencia dos habitantes da illa de San Miguel, que non querían ficar subordinados á illa illa Terceira nunha única entidade administrativa. Até aí, o que viría ser a nova provincia, formaba a comarca de Ponta Delgada, cun subprefecto, subordinado ao prefecto con sede en Angra.

A nova provincia Oriental pasou a ter un prefecto —que representaba o goberno central— e unha xunta xeral –como órgano de goberno propio, elixido localmente–.

En 1835 foi decretada unha nova reforma administrativa do país, que o dividía en distritos, con cadanseu gobernador civil e cadansúa xunta xeral. Mantivéronse as provincias, pero sen órganos propios, unicamente como agrupamentos de distritos para fins estatísticos e de referencia xeográfica. Sen órganos de seu, a provincia Oriental dos Azores continuou a existir, englobando un único distrito, o de Delgada..

## Notas
Nomenclatura das unidades territoriais estatísticas

A **nomenclatura das unidades territoriais estatísticas**, coñecida como **NUTS** (polas siglas en francés, ''Nomenclature d'unités territoriales statistiques*) é unha forma de clasificación territorial que se utiliza na Unión Europea con fins estatísticos.

## Historia e características 
Foron creadas pola Oficina Europea de Estatística (Eurostat) para dar uniformidade ás estatísticas rexionais europeas e son utilizadas, entre outras cousas, para a redistribución rexional dos fondos estruturais da UE.

Foron aprobadas, pola Lexislación Comunitaria, en 1988, pero non foi até o ano 2003 cando entraron plenamente en funcionamento no regulamento do Parlamento Europeo.

A nomenclatura NUTS ten unha estrutura xerárquica de tres niveis, dos que as rexións NUTS-1 representan a xerarquía maior, e dous niveis de unidades administrativas locais (en inglés LAU) que tamén se chaman NUTS niveis 4 e 5.

## Criterios de clasificación 
O establecemento das unidades territoriais baséase, en principio, nas unidades administrativas xa existentes en cada un dos Estados membros.

Por unidade territorial enténdese unha rexión xeográfica cunha autoridade administrativa establecida e con competencia institucional e legal no Estado en cuestión. Os niveis de NUTS nos que se divide unha unidade administrativa son dependentes dos límites de poboación que fixa a táboa seguinte:

Os códigos NUTS comenzan coas dúas letras do código ISO 3166-1, excepto no Reino Unido que utiliza UK no canto de GB. Engádense unha, dúas ou tres cifras para os códigos NUTS de nivel 1, 2 ou 3, respectivamente.

Espérase que a medio prazo cada un dos Estados membros teñan adecuada a súa estrutura administrativa ao modelo proposto pola UE. Nalgúns casos, como o é España, os niveis de NUTS quedaron practicamente igual á organización político-administrativa existente, con tan só unha agrupación de Comunidades Autónomas no NUTS-1. Noutros casos, como en Portugal ou no Reino Unido, tivéronse que modificar profundamente as unidades territoriais clásicas para conformar un mapa máis funcional e equiparábel ao resto dos países membros.

## Modelo de división europea por NUTS 
miniatura|300px|NUTS-1
miniatura|300px|NUTS-2
miniatura|300px|NUTS-3

(*) Unidade que non corresponde con ningunha división oficial actual no país en cuestión, pero que se acepta con fins estatísticos.

(¹) NUTS-2 en Alemaña = 41 unidades
* 22 Distritos administrativos (*Regierungsbezirke'') en 5 Estados federados: Baviera, Baden-Württemberg, Hesse, Renania do Norte-Westfalia e Saxonia
* 10 Distritos administrativos noutros 3 Estados federados: Baixa Saxonia, Renania-Palatinado e Saxonia-Anhalt.
* 2 en Brandeburgo (rexión occidental e oriental), sen efecto administrativo ningún. 
* 7 Estados federados restantes.

(²) Desde 1999 aprobadas polo goberno húngaro para axustarse aos criterios europeos.

## Véxase tamén 
### Ligazóns externas 
* mapa - mapa de Portugal cos NUTS III 
* Regulamento (CE) nº 105/2007 da Comisión, de 1 de febreiro de 2007 - NUTS na Unión Europea
Rexión de Lisboa

A **Rexión de Lisboa** (en portugués: *Região de Lisboa*) é unha rexión (NUTS II) portuguesa, que comprende aproximadamente a metade sur do distrito de Lisboa e a metade norte do de Setúbal. Limita ao norte coa Rexión Centro; a nordeste, leste e a sur co Alentexo, e a sur e oeste co océano Atlántico. Área: 2.802&nbsp;km². Poboación (2007): 2.808.414 (27,7% do Continente).

Esta rexión estatística foi creada en 2002, despois de que a Rexión de Lisboa e Val do Texo fose repartida entre a Rexión Centro (para onde foron as subrexións do Oeste e Medio Texo) e o Alentexo (para onde pasou a Lezíria do Texo), despois do cal foi renomeada como Rexión de Lisboa, comprendendo soamente as dúas subrexións estatísticas (NUTS III) que ficaron da antiga rexión LVT:

* Grande Lisboa
* Península de Setúbal

A Rexión de Lisboa comprende 18 concellos (5,8% do total nacional).
From Yesterday

"**From Yesterday**" é o terceiro single lanzado pola banda americana 30 Seconds to Mars do seu segundo álbum, "A Beautiful Lie".

## Lista de temas 
### CD (Estados Unidos de América) 
### CD (Gran Bretaña) 
## Vídeo musical 
Jared Leto dixo que o vídeo de “From Yesterday” foi dirixido por un home danés e albino chamado Bartholomew Cubbins, inspirado no período da dinastía da China. Isto simplemente foi unha broma de Cubbins, xa que dita persoa e o protagonista do libro de Dr Seuss, “The 500 Hats of Bartholomew Cubbins”. Porén, algunhas páxinas aínda lle atribúen a Cubbins a dirección. É o primeiro vídeo de música dunha banda de rock estadounidense completamente rodado na República China. Tamén é considerado o vídeo máis caro da historia, cun custo de produción a redor de 13 millóns de dólares, superando en varios millóns de dólares a Michael e Janet Jackson no seu vídeo "Scream/Childhood".

Filmouse coa participación de mil soldados sostendo bandeiras o comezo do vídeo. O mesmo comeza cun neno pequeno, presumiblemente o emperador, onde lle preguntan que é o que desexa para o seu aniversario. Simplemente responde “The Sound of Tomorrow” (“O Son do Mañán”). A acción vaise a unha habitación onde están os membros da banda. Unha muller entra e avisaos de que xa é o momento. Guíaos á entrada do vestíbulo, e desaparece. Os membros camiñan cara ao final do mesmo, onde intentan abrir a porta, mais non poden. As luces apáganse.

Noutra escena, a banda camiña a través de portas enormes, e logo entre soldados. Mentres camiñan, Jared pode ver a unha muller con máscara branca camiñando xunto a eles, pero por fora da multitude de soldados, os cales non poden vela. Son guiados cara ao vestíbulo onde se encontra o emperador, onde lles entregan uns pergamiños. Jared pregúntalle a Shannon Leto, o seu irmán: “This is a gift?” (¿Isto é un regalo?). Cada un deles é conducido a un lugar diferente do reino, onde se encontran con moitas das tradicións chinesas:

* Matt Wachter encóntrase a un home golpeándose cun látego.
* Tomo Milicevic encóntrase unha muller morta recostada nunha cama, onde proceden a poñerlle na boca unha pequena bola negra.
* Shannon ve a un home adulto ao que lle daba de mamar súa nai, ou a esposa.
* Jared camiña cara a un grupo de homes que están sacrificando a tres mulleres novas.

Tras isto, móstrase a banda vestíndose coa armadura tradicional chinesa. Máis tarde encóntranse para un duelo contra catro homes vestidos iguais que eles. O final do vídeo, os membros da banda loitan contra os outros individuos. Só catro sobreviven, e están a punto de degolarse. Lentamente, cos primeiros acordes da canción "A Beautiful Lie"” de fondo, retíranse as máscaras e se ve que os catro membros da banda están vivos.

## Posición nas listas 
## Notas
Exército Verde (Rusia)

O **Exército Verde**, activo durante a guerra civil rusa, tivo as súas orixes en movementos nacionalistas, e constituía unha terceira forza distinguida do Exército Vermello e o Movemento Branco, que non se debe confundir co Exército Negro.

A guerra foi especialmente cruenta no sur de Rusia e en Ucraína, onde a liña da fronte se desprazaba con frecuencia, alterando a vida civil. A cifra estimada de vítimas acada os sete millóns.

Os continxentes máis grandes do Exército Verde foron as bandas de Ataman Grigoriev e o exército procomunista Kuban-Mar Negro (chamado tamén *Exército Vermello-verde*), con aproximadamente 15.000 tropas cada un, que loitaron contra o Exército Ruso de Voluntarios do xeneral Anton Ivanovich Denikin en 1919. Grupos paramilitares en Crimea uníronse en 1920 formando o Exército Rebelde de Crimea, que loitou xunto ó Exército Vermello contra o barón Wrangel.

A finais de 1920, os verdes disolvéronse: algúns para formar parte do Exército Vermello, e outros para unirse ó Exército Branco (os *branquiverdes*).

## Véxase tamén 
* Nestor Makhno
* Exército Negro
* Movemento Branco

### Ligazóns externas 
* https://web.archive.org/web/20071026102824/http://www.uea.ac.uk/his/webcours/russia/documents/srs-7-19.shtml
* https://web.archive.org/web/20090125004757/http://civilwar.org.ru/11.shtml
Entre Douro e Miño

**Entre Douro e Miño** foi unha provincia do Norte Atlántico de Portugal, composta polos actuais distritos de Viana do Castelo, Braga, Porto e parte dos distritos de Aveiro, Viseu e Vila Real, no tempo da monarquía portuguesa. A capital, segundo Zwölfter Theil (1824), era Braga. Esta provincia nunca foi oficialmente administrada, foi simplemente unha nomenclatura usada por algúns demógrafos, para referirse ao Noroeste de Portugal (Miño e Douro Litoral). As principais cidades son Porto e Braga, ambas consideradas (alternativamente) como capitais.

Estaba formado polos concellos de:
* Distrito de Aveiro: Arouca, Castelo de Paiva, Espinho, Santa Maria da Feira.
* Distrito de Braga: Amares, Barcelos, Braga, Cabeceiras de Basto, Celorico de Basto, Esposende, Fafe, Guimarães, Póvoa de Lanhoso, Terras do Bouro, Vieira do Minho, Vila Nova de Famalicão, Vila Verde.
* Distrito do Porto: Amarante, Baião, Felgueiras, Gondomar, Lousada, Maia, Marco de Canaveses, Matosinhos, Paços de Ferreira, Paredes, Penafiel, Porto, Póvoa de Varzim, Santo Tirso, Valongo, Vila do Conde, Vila Nova de Gaia.
* Distrito de Viana do Castelo: Arcos de Valdevez, Caminha, Melgaço, Monção, Paredes de Coura, Ponte da Barca, Ponte do Lima, Valença, Viana do Castelo, Vila Nova de Cerveira.
* Distrito de Vila Real: parte do actual concello de Montalegre, outrora pertencente ao extinto concello de Ruivães.
* Distrito de Viseu: Cinfães, Resende.

Municipios recentemente formados: Vizela (no distrito de Braga) e Trofa (no distrito do Porto).

Foi Rexedor de xustiza Real nesta Comarca Vasco Martins de Resende, que era do consello do rei Afonso IV de Portugal. Foi tamén señor da terra de Resende.

## Véxase tamén 
### Ligazóns externas 
*(1824) Allgemeine Encyclopädie der Wissenschaften und Künste. Zwölfter Theil, Leipzig, bei Johann Friedrich Gleditsch. (página 203)
*Câmara Municipal do Concelho de Resende
The Kill

"**The Kill**" é o segundo single da banda americana 30 Seconds to Mars do seu segundo álbum "A Beautiful Lie". Jared Leto, o cantante da banda, describiu o significado da canción: "*É, en realidade, sobre unha relación contigo mesmo. É sobre enfrontar os teus medos e enfrontarte a quen es en verdade*". Tamén dixo que trata sobre "*confrontacións como rutas que se cruzan*" – verse a un mesmo como é en realidade.

Dende setembro de 2007, "*The Kill*" foi relanzado de novo en Gran Bretaña para axudar a que a canción seguise saíndo nas listas. Actualmente esta dispoñible en CD cun póster de "*A Beautiful Lie*" e dous adhesivos, e unha versión especial en vinilo de 7”. A canción foi utilizada como un dos temas de The Invisible.

## Lista de temas 
### CD (estándar) 
### CD (versión para Gran Bretaña) 
### CD (reedición para Gran Bretaña) 
## Vídeo musical 
O vídeo musical trata sobre a banda que explora o hotel onde se aloxan. O dono do hotel deixa dito nunha carta que “se divirtan pero que se manteñan fora da habitación 6277”. A banda non obedece a advertencia e entran na habitación. Inmediatamente cada un dos integrantes comeza a experimentar os efectos da habitación – encóntranse cunha versión deles mesmos pero vestidos de smóking. Estas versións tocan no salón do hotel en fronte de clons tamén vestidos elegantemente.

Baseándose na película americana "O resplandor", varias escenas se asemellan con partes da película, como cando:

* Shannon Leto entra na habitación 6277 e se encontra cunha muller nun baño.
* Unha aparición sérvelle uns tragos a Matt Watcher.
* Tomo Milicevic séntase nunha cama e un home vestido de oso lle practica sexo oral.

Ademais, ambas obra rematan nun salón de danza elegante.

## Outros datos 
* "*The Kill*" figurou no episodio “Primed” da serie "Without a Trace" o 21 de xaneiro de 2007.
* O 31 de agosto de 2006, a banda gañou o premio MTV2 por “The Kill” nos MTV Video Music Awards. Era unha dos seus dous nomeamentos, o segundo era polo mellor vídeo rock, que perderon contra o vídeo Miss Murder de AFI.
* O número 6277 é o número da habitación porque significa Mars nun teléfono. O número tamén aparece no vídeo "From Yesterday".
* "*The Kill*" foi premiado como mellor vídeo do ano e mellor vídeo rock nos MTV Australia Video Music Awards.
* "*The Kill (Bury Me)*" foi seleccionado como o segundo mellor vídeo de 2006, perdendo contra "*Saving Me*" de Nickelback.
* Durante os MTV Movie Awards de 2007, "*The Kill*" foi tocado de fondo nun clip para a presentación da película 300 como mellor película.

## Posición nas listas 
## Véxase tamén 
### Ligazóns externas 
* Videoclip en stream dispoñible grazas a Virgin. 
* thirtysecondstomars reprodutor oficial de The Kill/Attack.
* Páxina oficial de 30 Seconds to Mars
* ABeautifulLie.org

## Notas
Provincia de Miño

O **Miño** é unha antiga *provincia* (ou *rexión natural*) portuguesa, formalmente instituída por unha reforma administrativa que tivo lugar en 1936. As provincias nunca tiveron ningunha atribución práctica, e desapareceron do vocabulario administrativo (aínda que non do vocabulario habitual dos seus habitantes) coa entrada en vigor da Constitución de 1976.

Limitaba ao norte e a nordeste con Galiza, ao leste coa provincia de Trás-os-Montes e Alto Douro, ao sur co Douro Litoral e ao oeste co océano Atlántico.

Estaba formada por 23 concellos, integrando a totalidade dos distritos de Braga e Viana do Castelo. Tiña a súa capital na cidade de Braga.
 
* **Distrito de Braga**: Amares, Barcelos, Braga, Cabeceiras de Basto, Celorico de Basto, Esposende, Fafe, Guimarães, Póvoa de Lanhoso, Terras do Bouro, Vieira do Minho, Vila Nova de Famalicão, Vila Verde.
* **Distrito de Viana do Castelo**: Arcos de Valdevez, Caminha, Melgaço, Monção, Paredes de Coura, Ponte da Barca, Ponte de Lima, Valença, Viana do Castelo, Vila Nova de Cerveira.
Se a provincia existise nos nosos días contaría probabelmente con 24 municipios, xa que se creou un novo concello, na área do distrito de Braga: Vizela (en 1997, por secesión de Guimarães).

Para algúns xeógrafos, esta provincia, en conxunto co Douro Litoral, formaba unha unidade xeográfica maior: o Entre Douro e Minho.

Por outro lado, podía dividirse en dúas rexións: o **Alto Miño**, correspondente ao distrito de Viana do Castelo, e o **Baixo Miño**, correspondente ao distrito de Braga.

Actualmente, o seu territorio encontra-se na rexión estatística do Norte, repartindose pola totalidade das subrexións do Miño-Lima e do Cávado, e parcialmente polas subrexión do Ave (concellos de Fafe, Guimarães, Póvoa de Lanhoso, Vieira do Minho, Vila Nova de Famalicão e Vizela) e Támega (dous concelhos das Terras de Basto, a saber Cabeceiras e Celorico de Basto).
Eliseo Fernández Fernández

**Eliseo Fernández Fernández**, nado en Ferrol en 1967, é un historiador e bibliotecario galego.

## Traxectoria 
Diplomado en Biblioteconomía e Documentación pola Universidade da Coruña, é membro e colaborador do Ateneu Libertário Francisco Iturralde de Ferrol e do Ateneu Libertário Ricardo Mella da Coruña. Colaborou coa Fundación Aurora Intermitente de Madrid, na clasificación dos seus fondos hemerográficos e arquivísticos, así como coa Fundación Anselmo Lorenzo de Madrid na catalogación dos seus fondos hemerográficos. Entre as súas áreas de interese están o anarquismo e anarcosindicalismo en Galiza, os anarquistas galegos na emigración e o exilio, e as bibliotecas obreiras.

## Obra 
* "O Congreso da Paz de Ferrol (1915)" en *A Nosa Terra*, agosto de 1998. 
* *Unha biblioteca obreira: O Centro Obrero de Cultura y Beneficencia de Ferrol (1911-1936)* (con Rafael Corrales Siodor); Fundación Luis Tilve, 1999.
* "Achegamento ás fontes de información sobre Galicia en Internet", en "III Xornadas ANABAD Galicia" (con Rafael Corrales Siodor); Fundación Luis Tilve, 1999.
* *José López Bouza, do anarquismo ao republicanismo. E o seu fillo o pintor José López Fernández*; Ediciós do Castro. Colección Documentos, 2002.
* *O anarquismo na Galiza* (con Dionisio Pereira); Edicións Positivas, 2004. ISBN 84-87783-79-1
* *Obreirismo ferrolán*; Edicións A Nosa Terra, 2005.
* *O movemento libertario en Galiza* (con Dionisio Pereira); Edicións A Nosa Terra, 2006. ISBN 84-8341-059-1.
* *A fuxida do Portiño*; A Nosa Terra, 2009. Con Dionísio Pereira, Emilio Grandío e Carlos Velasco.
* *Psiquiatría, corrupción y lucha de clases. La huelga del manicomio de Conxo (1933)*. Piedra Papel Libros.
Attack

"**Attack**" é o primeiro single do álbum *A Beautiful Lie* da banda Americana 30 Seconds to Mars.

## Vídeo musical 
O vídeo para a canción foi filmado nun hotel abandonado en Hollywood, onde o grupo se encontra con prostitutas e drogadictos. O vídeo foi un pequeno éxito en Fuse e MTV2. O vídeo é o primeiro que ten unha persoa baixo cirurxía en vivo.  No vídeo Jared Leto é o membro do grupo que aparece principalmente. De feito, quitando os momentos en que se ven as súes siluetas, os outros membros non aparecen. O vídeo posúe un claro aire sexual.

Se supoñía que “Atack” non sería o primeiro single da álbum, pero despois de que Jared Leto llo tocara en acústico, o produtor dixo que debía ser o primeiro single polo “forte” da canción.

## Posicións nas listas 
## Véxase tamén 
### Ligazóns externas 
* Páxina oficial de 30 Seconds to Mars 
* ABeautifulLie.org
Barima-Waini

**Barima-Guainí** é unha das 10 rexións nas que se atopa dividida administrativamente a república de Güiana. Esta rexión non é recoñecida por Venezuela porque a rexión encóntrase na Zona en Reclamación . Debe o seu nome ao ríos Barima e ao Waini que o atravesan. Delimita ao norte co océano Atlántico, ao leste coa rexión de Pomeroon-Supenaam, a rexión de Cuyuni-Mazaruni ao sur e con Venezuela ao oeste.

A súa capital é Mabaruma, sendo outras cidades de importancia: Santa Rosa, Port Kaituma, Matthew's Ridge, *Morawhanna*, *Towakaima*, Koriabo, Hosororo, Arakaka e *Moruca*.

A súa extensión actual é de 20&nbsp;339&nbsp;km², cunha poboación de 24&nbsp;275 habitantes segundo censo realizado no 2002.

Até a constitución de 1980, coa que recibiu o seu actual estatuto, coñecíase como o distrito do noroeste.
Cerdedo

O topónimo **Cerdedo** pode referirse a:

;En Galiza
***Concello de Cerdedo**, antigo concello da comarca de Pontevedra, que forma parte de Cerdedo-Cotobade;
***Cerdedo-Cotobade**, concello da comarca de Pontevedra;
****Cerdedo**, parroquia do concello de Cerdedo-Cotobade;
*****Cerdedo**, vila de dita parroquia, que dá nome ao antigo concello;
***Cerdedo**, lugar da parroquia de Acevedo do Río, no concello de Celanova;
***Cerdedo**, lugar da parroquia de Melias, no concello de Coles.

;Fóra de Galiza

;En Portugal
* **Cerdedo**, freguesía do concello de Boticas.

## Véxase tamén
### Outros artigos
***Cerdeda**, parroquia do concello de Taboada;
***Cerdediño**, lugar da parroquia de Vilameá de Ramirás, no concello de Ramirás;
***Cerdelo**, lugar da parroquia de Muniferral, no concello de Aranga;
***Cernedo**, lugar da parroquia da Barcia do Seixo, no concello da Lama;
***Cerxedo**, lugar da parroquia de Castro de Rei de Lemos, no concello de Paradela.
Provincia dos Azores

A **provincia dos Azores** foi unha estrutura administrativa do territorio do arquipélago dos Azores, creada polo Decreto n.º 28, de 4 de xuño de 1832, asinado en Ponta Delgada por Pedro IV, en nome da súa filla, a raíña María II, sendo Secretario de Estado dos Negocios do Reino o marqués de Palmela.

A provincia dos Azores resultou da extinción da Capitanía Xeneral dos Azores, mantendo, a semellanza da capitanía, a súa capital na cidade de Angra do Heroísmo, na illa Terceira.

A provincia estaba dividida en tres comarcas: Angra, a capital provincial, cun prefecto; Ponta Delgada, cun sub-prefecto; e Horta, igualmente cun subprefecto.

A Provincia dos Azores foi extinta polo Decreto n.º 64, de 28 de xuño de 1833, que a dividiu en dúas: a Provincia Oriental dos Azores, englobando as illas de San Miguel e de Santa María, con capital en Ponta Delgada; e a Provincia Occidental dos Azores, con capital en Angra e que abranxía as restantes illas do arquipélago. Esta división da provincia, feita por esixencia das elites da illa de San Miguel, iniciou o proceso que levaría á creación dos distritos das Illas Adxacentes.
Lobás

Como topónimo **Lobás** pode referirse a:

;En Galiza
***Lobás**, parroquia do concello de Calvos de Randín;
****Lobás**, lugar de dita parroquia;
***Lobás**, parroquia do concello do Carballiño;
***Os Lobás**, lugar da parroquia de San Simón da Costa, no concello de Vilalba.
Museo Bode

O** Museo Bode** pertence ao grupo de museos da Illa dos Museos de Berlín, Alemaña.

Foi deseñado polo arquitecto Ernst von Ihne e rematado en 1904. Chamado orixinalmente o ** Kaiser-Friedrich-Museum** en honor do emperador alemán Frederico III, o museo mudou o seu nome en honor do seu primeiro director, Wilhelm von Bode, en 1956.

Pechado por restauracións dende 1997, o museo foi aberto de novo o 17 de outubro de 2006. Agora alberga unha colección de esculturas, arte bizantina, moedas e medallas.

A colección de escultura mostra a arte do Oriente cristián (con énfase no Exipto Copto), esculturas de Bizancio e Rávena, as esculturas da Idade Media, o gótico italiano, e o primeiro Renacemento. Os derradeiros traballos do Gótico alemán están representados por Tilman Riemenschneider, tamén ten obras do renacemento alemán do sur, e arte barroca prusiana ata o século XVIII. No futuro algúns traballos seleccionados da Gemäldegalerie de Berlín integraranse na colección de escultura. Isto está baseado no concepto de Wilhelm von Bode das "salas de estilo", nos cales as esculturas, as pinturas, e a artesanía dunha época vense xuntos, do mesmo xeito que xeralmente facíase nas coleccións privadas da clase media alta.

## Münzkabinett 
O *Münzkabinett* ("Gabinete Numismático") é unha das coleccións numismáticas máis grandes do mundo. O seu rango de tempos abrangue dende o principio da cuñaxe no sétimo século a. C. en Asia Menor ata os nosos días. Con aproximadamente 750.000 artigos a colección é un arquivo único para a investigación histórica.

## Galería 

Ficheiro:Museo Bode, Berlín, Alemania, 2016-04-22, DD 30.jpg|Vista nocturna
Ficheiro:Bodemuseum foyer.jpg|Vestíbulo da entrada
Ficheiro:Bodemuseum Kleine Kuppelhalle 5.jpg|Escaleiras
Ficheiro:Bundesarchiv Bild 183-12947-0003, Berlin, Bodemuseum, Pergamonmuseum.jpg|O *Pergamonmuseum* e o Museo Bode, fotografía do ano 1951
Ficheiro:Berlin Monbijoubruecke und Bodemuseum 1904.jpg|O Museo en 1904

## Notas 
## Véxase tamén 
### Outros artigos 
* Remodelación de Berlín
* Illa dos Museos
*Lista de museos numismáticos
*Gabinete Numismático de Berlín

### Ligazóns externas 
* Colección de escultura e museo de arte bizantina
*Colección Numismática (Münzkabinett)
Volkspolizei

dereita|200px
A **Deutsche Volkspolizei** ("policía popular alemá") ou sinxelamente **Volkspolizei** foi un corpo de policía nacional da República Democrática Alemá. Formouse logo do final da segunda guerra mundial e aboliuse trala Reunificación alemá. Os seus axentes recibían o alcume de *VoPos*. Entre outras moitas cousas, os vopos foron os encargados de vixiar celosamente e disparar a matar a aquel que pretendese atravesar o Muro de Berlín para fuxir cara ao Berlín occidental.

## Véxase tamén
*Historia de Berlín
*Berlín Leste
*Historia de Alemaña
Edge of the Earth

"**Edge of the Earth**" é o segundo single da banda americana 30 Seconds to Mars do seu álbum debut do mesmo nome, *30 Seconds to Mars*.

## Vídeo musical 
O vídeo está formado por unha serie de vídeos en directo de 30 Seconds to Mars. O vídeo inclúe a Tomo Milicevic, que uniuse a banda antes do lanzamento do sinxelo.

## Véxase tamén 
### Ligazóns externas 
* Páxina oficial de 30 Seconds to Mars
Día de Tódolos Santos

O **Día de Tódolos Santos** é unha solemnidade cristiá instituída en honra dos santos todos, coñecidos e descoñecidos, segundo o papa Urbano IV, para compensar calquera falta ás festas dos santos durante o ano por parte dos fieis.

Nos países de tradición católica, celébrase o 1 de novembro, data na que se venera a todos os santos que non teñen unha festa propia no calendario litúrxico. Por tradición é un día festivo non laborable. Na igrexa ortodoxa celébrase o primeiro domingo despois de Pentecoste. A festa tamén a celebran as igrexas anglicana, metodista, luterana e outras igrexas protestantes, non obstante os protestantes festexan nese día os defuntos.

A orixe desta festividade católica son as tradicións pagás que perduraron en Europa (especialmente na Europa atlántica) até hai ben pouco. En Galicia a tradición máis viva e estendida é a dos magostos. Nos últimos tempos popularizouse a recuperada festividade céltica do fin do verán, O Samaín, mesturándose as tradicións europeas do baleirado de cabazas e nabos coa exitosa estética estadounidense do Halloween.

## Os Santos na cultura popular galega 
### Refraneiro 
[miniatura|[Feira de Santos de Monterroso.]]
* Bendito mes, que empeza con Santos e acaba con san Andrés. 
* Bendito mes, que empeza con Santos, media con san Uxio e remata con san Andrés. 
* Dende Santos a Nadal é inverno natural. 
* De Santos a Navidá é inverno de verdá. 
* De Santos a san Andrés, xiar, nevar ou chover ou tódalas cousas á ves.
* De Santos a san Martín, aínda foza o cuín, e, pasado san Martiño, cuín, cuín, ó chamboril.
* De Todos Santos a san Andrés, de chuvias e neves é.
* Día dos Santos, pan e viño en todos ancos.
* Entre Santos e Nadal, ben chover, mellor nevar.
* Entre Santos e Nadal fai inverno carnal. 
* Millo santoeiro non chega ó celeiro.
* Polos Santos, a neve polos altos; por san Martiño, lobos no camiño; e por san Andrés, neve ós pés.
* Polos Santos, agros verdes, picoutos brancos.
* Polos Santos, no pío me farto; por san Martín, lévanme ó chamboril; e por san Andrés, rixóns a rustrir.
* Por Santos inda hai campos verdes e xa hai montes brancos. 
* Por Santos sacha a horta e capa o rancho. 
* Santos e Nadal, inverno caroal.
* Polo tempo de tódolos Santos mira os nabos; se fosen bos, di que son malos. (véxase Samaín)

A festividade de Tódolos Santos dá nome ó propio mes de novembro:
* Cando Santos acaba, o inverno empeza. 
* De Santos ás Candelas, brétemas e xiadas son parceiras.
* No mes de Santos, a máis tardar, ponte a sementar.

## Véxase tamén 
### Outros artigos 
* Feira de Santos de Monterroso
* Magosto
* Día de defuntos
* Samaín
* Calan Gaeaf
Capricorn (A Brand New Name)

"**Capricorn (A Brand New Name)**" é o single debut da banda  americana 30 Seconds to Mars e o primeiro single do seu álbum debut do mesmo nome. A canción é a primeira pista do álbum e foi o único single do mesmo que entrou nas listas. A canción foi tocada en directo en “Last Call with Carson Daly” que foi emitido o 27 de novembro de 2002.

## Vídeo musical 
No vídeo musical, os membros da banda están nun deserto de fungo onde a xente dedicase  a cavar buracos na terra. A banda esta tocando nunha cabana onde o resto da xente lle observa. Cerca do final do vídeo, aparecen membros da SWAT e toman o control da zona. O final do vídeo, os logos da banda vense nunha rocha do chan e algunha xente da que estaba cavando son tirados polos membros da SWAT.

Durante o vídeo, a cara de Jared Leto mostrase poucas veces, debido a que durante a produción do mesmo, Leto foi golpeado accidentalmente polo guitarrista Solon Bixler na fronte, causándolle un grande negrón cunha severa inchazón. Pódese ver se se observa coidadosamente o vídeo.

## Lista de temas 
### CD 
## Véxase tamén
### Ligazóns externas 
* Páxina oficial de 30 Seconds to Mars
The Story

"**The Story**" é unha canción da banda americana 30 Seconds to Mars, lanzado como quinto single na Arxentina do seu álbum *A Beautiful Lie*, case simultaneamente ó seu cuarto single titulado igual que ó disco, baixo o selo Virgin.

## Historia 
* En abril de 2008, NewHit anuncia que "The Story" era o novo single de 30 Seconds to Mars na Arxentina, só para radios. * O 27 de abril de 2008, a canción entra no Top 10 de "Los 40 Principales" Arxentina, no posto número 10.

## Posicións nas listas 
## Notas
Arashi

**Arashi** é un grupo musical xaponés formado por cinco mozos: Masaki Aiba, Jun Matsumoto, Kazunari Ninomiya, Satoshi Ohno e Sho Sakurai.

O grupo está baixo contrato da axencia Johnny & Associates, especializada en levar grupos masculinos xaponeses de grande éxito. O propio nome do grupo Arashi, en xaponés *嵐* (treboada) elixiuno a axencia co propósito de crear un grupo que "creara unha treboada por todo o mundo" e deu a coñecer ao grupo nunha rolda de prensa nun cruceiro nas proximidades de Honolulu o 15 de setembro de 1999. O 3 de novembro dese ano apareceu o seu primeiro sinxelo, "A・RA・SHI", a canción central de igual nome fora a elixida para a inauguración da 8ª Copa do Mundo de Voleibol o día anterior, a canción converteuse na máis famosa do grupo e o sinxelo vendeu 970.000 exemplares. Ademais do Xapón o grupo é moi coñecido en Corea do Sur e noutros países da costa pacífica asiática. Ata o momento Arashi tirou dez álbums e vinte e dous sinxelos.

## Véxase tamén 
### Ligazóns externas 
*Páxina oficial xaponesa
*Páxina oficial en inglés
Zas (homónimos)

O topónimo **Zas** pode referirse a:

;En Galiza
***Zas**, concello da comarca da Terra de Soneira;
****Zas**, parroquia de dito concello;
*****Zas**, lugar de dita parroquia;
***Zas**, parroquia do concello de Negreira;
****Zas**, lugar de dita parroquia;
***Zas de Rei**, parroquia do concello de Melide.

## Véxase tamén
### Outros artigos
***Zan**, lugar da parroquia de Trasmonte, no concello de Oroso.
Mesego

O topónimo **Mesego** pode referirse a:

;En Galiza
***Mesego**, parroquia do concello do Carballiño;
****Mesego**, lugar de dita parroquia;
****Mesego de Cabo**, lugar de dita parroquia;
***Mesego**, lugar da parroquia de Cuntis do concello de Cuntis;
***Mesego**, lugar da parroquia de Cristiñade do concello de Ponteareas.

Ao ser un topónimo de zonas con gheada, deu pé ao apelido **Mesejo**, que pode referirse a:

***Manuel Mesejo Campos**, poeta, dramaturgo e xornalista galego (1901-1924).

## Véxase tamén
### Outros artigos
Sagra

Como topónimo de **Sagra** pode referirse a:

;En Galiza
***Sagra**, parroquia do concello do Carballiño;
****Sagra**, lugar de dita parroquia;
***A Sagrada**, lugar da parroquia de Codeseda, no concello da Estrada;
***O Sagramón**, lugar da parroquia de Miraz, no concello de Xermade.

;Fóra de Galiza

;En Castela-A Mancha
*A comarca de **La Sagra**, na provincia de Toledo.

;Na Comunidade Valenciana
***Sagra**, concello da provincia de Alacant.

Como apelido, pode referirse a:

***Ramón de la Sagra** (1798-1871), botánico, escritor e político galego.

## Véxase tamén
### Outros artigos
Paso a nivel

[miniatura|300px|dereita|Paso a nivel con barreiras automáticas en [Amusco (Palencia)]]
[miniatura|300px|dereita|Paso a nivel en [Pikkarala (Finlandia)]]
Un **paso a nivel** é a intersección dunha vía de tránsito estradeiro non diferenciada en altimetría cunha vía de ferrocarril, o cal esixe que deba estar debidamente sinalizado para que non se produzan accidentes.

## Protección ou supresión do paso a nivel 
Nos pasos a nivel que presenten un AxT elevado (produto do número de circulación de automóbiles e o número de trens que cruzan o paso a nivel). Poderase protexer cun sistema automático con ou sen barreira. Se o AxT é moi elevado, o paso a nivel tipicamente será suprimido.

## Sistemas automáticos de protección 
* **SBA**: Semi Barreiras Automáticas
* **SBE**: Semi Barreiras Enclavadas
* **SLA**: Sinalización Luminosa e Acústica

## Sinalización 
Tanto na estrada como na vía, o paso a nivel está sinalizado para advertir da súa presenza.

### Na estrada 
### Na vía 
## Pasos a nivel en Galicia 
[miniatura|Antigo paso a nivel en [Teixeiro, Curtis, Curtis|Teixeiro.]]
En Galicia, como no resto de España, estanse a suprimir a maior parte dos pasos a nivel existentes por parte do Ministerio de Fomento. En xuño de 2014 había en Galicia 176 pasos a nivel, dos que 108 tiñan en fase de obra, proxecto ou estudo a súa supresión.

## Notas
## Véxase tamén
Mostardeira brava

A **mostardeira brava** (***Thlaspi perfoliatum***) é unha especie dea familia das brasicáceas.

## Descrición 
Especie botánica anual, glabra e baixa, con rosetas de follas cun pedúnculo cada unha de até 20&nbsp;cm. Follas inferiores obovadas e pecioladas, as superiores ovadas e abrazadeiras, dentadas. Flores brancas, con pétalos de 2–3&nbsp;mm, máis longos cós sépalos que teñen amplas marxes brancas. Vaíña acorazonada por riba con á elongándose cara a arriba. Florea de abril a maio.

## Hábitat 
Medra en bosques de cerqueiro, campos cultivados e zonas ermas.

## Distribución 
En gran parte de Europa.

Sinónimos:
* *Kandis perfoliatum* (L.) Kerguélen
* *Microthlaspi perfoliatum* (L.) F.K.Mey.
* *Thlaspi granatense* Boiss. & Reut. in Boiss.
* *Thlaspi neglectum* Crép.
* *Thlaspi rotundifolium* Tineo
* *Thlaspi tineoi* Nyman
* *Thlaspi revelieri* Boreau [1857, Fl. Centr. Fr., ed. 3, 2 : 60]
* *Thlaspi martiale* Jord. [1864, Diagn. Esp. Nouv., 1 : 251]
* *Thlaspi improperum* Jord. [1864, Diagn. Esp. Nouv., 1 : 250]
* *Thlaspi erraticum* Jord. [1852, Pugill. Pl. Nov. : 12]
* *Pterotropis martialis* (Jord.) Fourr. [1868, Ann. Soc. Linn. Lión, sér. 2, 16 : 337]
* *Pterotropis impropera* (Jord.) Fourr. [1868, Ann. Soc. Linn. Lión, sér. 2, 16 : 337]
* *Pterotropis erratica* (Jord.) Fourr. [1868, Ann. Soc. Linn. Lión, sér. 2, 16 : 337]
* *Disynoma carnea* Raf. [1837, Fl. Tell., 3 : 80] [nom. illeg. : Thlaspi carneum Russell]
* *Thlaspidium cordatum* Bubani [1901, Fl. Pyr., 3 : 214] [nom. illeg.]
* *Thlaspi carneum* Banks & Sol. in Russell [1794, Alepo, ed. 2, 2 : 257] [nom. illeg.]
* *Nasturtium perfoliatum* (L.) Besser [1821, Enum. Pl. Volhyn. : 26]
* *Crucifera perfoliata* (L.) E.H.L.Krause

## Notas 
## Véxase tamén 
### Ligazóns externas
Igrexa Memorial Kaiser Wilhelm

[miniatura|Kaiser-Wilhelm-Gedächtniskirche en [1900]]
[miniatura|[Mosaico interior representando a Guillerme II e a súa dona Augusta Victoria]]
A igrexa evanxélica luterana **Kaiser-Wilhelm-Gedächtniskirche** (igrexa en lembranza do emperador Guillerme), coloquialmente coñecida como *Gedächtniskirche* (igrexa da lembranza), atópase na praza *Breitscheidplatz*, xunto á avenida de Kurfürstendamm en Charlottenburgo-Berlín (preto do lado suroccidental do Tiergarten).

Despois de ser esnaquizada durante a segunda guerra mundial, conservouse en estado de ruína como memorial. Os restos da igrexa están clasificados como monumento protexido.

## Historia 
O emperador Guillerme II doou a construción do monumento relixioso para honrar ao seu avó Guillerme I.

Durante a segunda guerra mundial foi bombardeada polos Aliados na Batalla de Berlín.

## Arquitectura 
A igrexa construíuse entre 1891 e 1895 de acordo aos planos de Franz Schwechten, cun estilo arquitectónico neorrománico segundo o modelo de diversas igrexas románicas de Renania, en especial á catedral de Bonn, de estilo románico tardío, e situada en Bonn. O edificio orixinal causaba grande impresión polas súas cinco torres. A torre principal acadaba os 133 metros, sendo a máis alta da cidade. No seu interior, mosaicos de gran valor lembraban a vida e fazañas do emperador Guillerme I.

### Monumento 
Pensouse construír dentro das ruínas da igrexa demolida polos bombardeos unha igrexa de cristal. Pero tras un concurso, elixiuse a idea do arquitecto Egon Eiermann, quen propuxo un compendio entre a ruína e unha construción moderna. Mantívose así a ruína da torre, dunha altura de 68 metros, asegurada arquitectonicamente, como monumento conmemorativo contra a guerra, rodeada por un conxunto de catro partes que se construíron entre 1951 e 1961.

As paredes das novas salas da igrexa caracterízanse por ter máis de 20.000 cristais coloreados que mergullan o interior nunha luz azulada. Á parte diso, a construción de dobre parede illa o interior do ruído do tráfico das proximidades.

## Notas 
## Véxase tamén 
* Berlín Occidental
* Catedral de Coventry
* Remodelación de Berlín

## Ligazóns externas 
* gedaechtniskirche-berlin.de
Unter den Linden

**Unter den Linden** (Baixo os tileiros) en Berlín, Alemaña, é o principal bulevar da cidade. O bulevar comeza na praza de París no lado oeste da porta de Brandeburgo, onde se atopan a Academia de Arte, o coñecido Hotel Adlon e a embaixada de Francia. A 1,5&nbsp;km en dirección leste da praza atópase a ponte Schlossbrücke, a cal serve de unión coa Illa dos Museos e o centro leste de Berlín. Unter den Linden é un dos principais eixos da cidade e nel atópanse numerosas institucións e lugares de interese turístico e cultural.

## Véxase tamén 
* Remodelación de Berlín
* Straße des 17. Juni

## Ligazóns externas